Språk i Burkina Faso
Store norske leksikon,Geografi,Verdens geografi,Afrika,Burkina Fasos geografi
Fransk er det offisielle språket i Burkina Faso, og det dominerende språket i landets administrative og offisielle institusjoner. Burkina Faso betegnes som et multispråklig land med 70 forskjellige språk. Selv om fransk i stor grad benyttes som administrasjonsspråk, brukes språket av kun rundt 15 prosent av befolkningen på daglig basis.
Mossi er det mest utbredte språket i Burkina Faso og snakkes av 52 prosent av befolkningen (2010). Mossi er et gurspråk, som tilhører språkfamilien niger-kongo. Språket er særlig utbredt i sentrale strøk og i hovedstaden Ouagadougou. Til denne språkgruppen hører også fulfulde, som er utbredt i østlige og nordlige deler av landet. Dyula er et viktig handelsspråk i mande-språkfamilien og mye brukt i de vestlige delene av Burkina Faso. Les mer i Store norske leksikon Burkina Faso Burkina Fasos historie Burkina Fasos befolkning mossi gurspråk niger-kongospråk fulfulde Eksterne lenker CIA World Factbook: Burkina Faso